Гом урок ирон æвзагæй 8 къласы

Темæ: «Ирыстоны историон цыртдзæвæнтæ». Хъуыдыйады æмхуызон уæнгтæ.

**Урочы нысан:**  
- коммуникативон арæхстдзинад уæрæхдæр кæнын; гуырын кæнын уарзондзинад æмæ сæрыстырдзинад Райуырæнмæ, адæмон æгъдæуттæ æмæ традицитæм; аудын æрдз æмæ йæ фæдзæхст бынæттыл.

**Халинаг фарстатæ:** - «хъуыдыйады æмхуызон уæнгты» зонындзинæдтыл дарддæр кусын æмæ сæ хъæздыгдæр кæнын;  
- æмхуызон æмæ алыхуызон бæрæггæнæнты нысаниуæг бамбарын кæнын, бæттæгтæ æмæ æрхæцæн нысæнтты бынат хъуыдыйады æмхуызон уæнгтимæ сбæрæг кæнын;  
- рæзын кæнын цымыдисдзинад æмæ хъуыдыкæнынад, арæхстдзинад хатдзæгтæ кæнынмæ;

**Урочы ифтонгдзинад:**

презентаци, ИА фæйнæг, карточкæтæ, чингуытæ, тетрæдтæ, сыфтæкъордты куыстæн, музыкалон фæрæз.

**Урочы цыд**

– Æгас цæут, райдайæм нæ урок.

Ныффыссут тетрæдты абоны нымæц, бакæсут фæйнæгыл нæ урочы эпигрæф.

1. Урочы мотивацион уавæр темæ сбæрæг кæнынæн 1 – грамматикон темæ

-Нæ урочы эпигрæфæн райстон Кочысаты М. æмдзæвгæйæ скъуыддзаг:

***Ды дæ мæ цин, мæ цардамонд.***

***Фыдыбæстæ, дæуæй***

***Мæнæн зынаргъдæр, адджындæр***

***Нæ уыдис æмæ нæй***

Куыд ын æмбарут йæ мидис?

-Цавæр хъуыдыйæдтæй загъд у?

-Цæмæй даргъгонд у хъуыдыйад? (æмхуызон уæнгтæй)

-Цæмæй сæ хицæн кæнæм кæрæдзийæ?

-Уæдæ ма зæгъут, цы уыдзæн нæ урочы темæ? Сбæрæг ма йæ кæнæм

-Хорз, зæгъут ма ноджыдæр цымæ цавæр архайдтытæ хъуамæ бакæнат абон урочы, цæмæй уын бантыса?( тексты агурын æмхуызон уæнгтæ, æрхæцæн нысæнтты æвæрд æмбарын кæнын, хъуыды кæнын). Нæ эпигрæфмæ ма урочы кæрон раздæхдзыстæм.

-Уæдæ, ныр та сбæлвырд кæнæм урочы тематикон темæ.

-Ахъуыды кæнут æмæ зæгъут, кæм фехъуыстат ацы нæмттæ æмæ сæ цы зонут? (Слайдыл схемæ: (1.Æхсинтæ. 2.Мидæгрæбыны æхсæрдзæнтæ. 3.Дзывгъис. 4.Дæргъæвс. 5.Цъæйы ком, Дзæуджыхъæуы алыварс) **Слайд 3**

(Уыдон сты: Ирыстоны фæдзæхсæн, хъуыстгонд туристон бынæттæ)

(Цыбыр зонинæгтæ ахуыргæнæджы фæндмæ гæсгæ:

1.Хохы Дыгурмæ бацæуæны кулдуар(хъуыстгонд у Æрæфы доны ныллæгдзинадæй:къæдзæхæй ныккæсгæйæ74м. тæссаг бынноз; дыгуры партизантæ1919 азы Деникины æфсæддонтæй бирæты раппæрстой ардыгæй)

2. Сты Джызæлдоны райдайæны, Мидæгрæбындоны рахизфарс;( 9 æхсæрдзæны, се’ппæты стырдæр – Зæйгæлæн – йæ асæй ахсы фыццаг бынат Европæйы, дунейы та – 5-6æм.)

3.Куырттаты комы рагондæр хъæу-фидар,(йæ кой цæуы 15-æм

æнусæй фæстæмæ, Шах-аббас æмæ къуылых Тимур-Тамерланы бон

нæ баци йæ басæттын)

4.Рагон хæххон хъæу (ис дзы рагон архитектурон цыртдзæвæнтæ- мæрдты зæппадзтæ-95, й æалыварс уыд 4 кувæндоны-сæ тæккæ стырдæр Тбау хохыл)

- Рагон кæй сты, уый амоны историон кæй сты, абоны онг кæй æрхæццæсты, æмæсын æвдисæнтæ кæй стæм, уымæ гæсгæ та -цыртдзæвæнтæ. Нæ республикæйы кæй ис сæ бынат, уымæ гæсгæ та – Ирыстоны.

-Уæдæ уæд цы уыдзæн нæ урочы темæ абон?( Ирыстоны историон цыртдзæвæнтæ). Фæбæрæг кæнæм ацы темæ дæр. **Слайд 4.**

1. **Урочы темæтæ:**

1. «Ирыстоны историон цыртдзæвæнтæ»

2.Грамматикон темæ: Æрхæцæн нысæнттæ хъуыдыйады æмхуызон уæнгты.

- Цавæр историон бынатимæ азонгæ уыдзыстæм абон? (Цъæйы комимæ-слайдыл æндæр хуызæй æвдыст у)

- Хæдзармæ уын лæвæрд уыд, 100-йæм фарсыл 1 –аг фæлтæрæны текст равзарын, зынæмбарæн дзырдтæ уын уыдысты æмбæрстгонд, афтæмæй. Цы бахъуыды кодтат текстæй, уый ныртæккæ базондзыстæм.

- Цæмæй хъуыстгонд у Цъæйы ком?

- Цы пайда хæссы адæймаджы æнæниздзинадæн ком, цæй руаджы?

- Цавæр ирон кувæндон ис Цъæйы? Радзурут йæ фæзындимæ баст таурæгъ. Цы хуындысты иннæ 2 кувæндоны, Хуыцауы цæссыгтæй кæцытæ сæвзæрдысты?

- Текст йæ хуызмæ гæсгæ цавæр у?

-Цавæр стилæй фыст у?

- Тынг раст. Æз ма уын æрцæттæ кодтон ахæм информаци дæр:

**Цъæйы комы этимологи** - ***Цъæй-****(сукровица),* Цъыфты хъæуы( Цъæйы хъуæуы иу хай афтæхуынд) хæдзæртты къæйдуры бынæй-иу рæстæгæй-рæстæгмæ тагъди дон, уымæгæсгæйын æппæт хъæуы цæрджытæрадтой ахæм ном.(фыссынц фæйæнæгæй æмбарынгæнинаг) **Слайд 5.**

- Ныр та уæдæ базонгæ ут Рекомы этимологиимæ. Ныффыссут æй уæтетрæдты.

**Рекомы этимологи –** Ре - Ра (1. -Хур-рагон скæсæйнаг.+ ком = Хуры ком, 2 та - Ркони- гуырдз. «Икона» Абайты В. гæсгæ), æвæццæгæн, 1 иртæст растдæр у, уымæн æмæЦъæйы 2256 сахаты -уый та у 350 боны- фæкæсы хур, зæгъæм, Швейцарийы та -325 боны) **Слайд 6.**

1. АУ архайдтытыл куыст.

- Айразмæ урочы базонгæ стæм хъуыдыйады æмхуызон уæнгты æмбарынадимæ, зæрдыл æрлæууын кодтам, цы зонындзинæдтæ уæм уыд, уыдон. Уымæ гæсгæ, уын æнцон уыдзæн слайдыл цы хæслæвæрд ис, уый баххæст кæнын.

**I. Сæвæр уагъд дзырдтæхъуыдыйæдты (**фронталон фарст) **Слайд 7.**

**Хъуыдыйады æмхуызон уæнгтæ**

1. Хъуыдыйады мидæг æмбарын кæнынц ……. дзырды.

2. Дзуапп дæттынц ……. фарстæн.

3. Баст вæййынц ……. æмæ…… .

4. Кæрæдзимæницы ………. .

5. Загъд вæййынц………. хъуыдыйады уæнгтæй.

6.Схемæйы бæрæг кæнæм дамгъæ… .

7. Фысгæйæхицæн кæнæм ………, дзургæйæта - ……… .

8. Хъуыдыйады вæййынц иу нæ, фæлæ …… рæгъæй.

Скъолдзаутæ иугай кæсынц æмæ зæгъынц æмбæлгæ дзырд.

- Раздæхæм нæ текстмæ. Текстæй ист дзырдтимæ куыст.

II. Къæйттæй куыст. Саразын морфемикон æвзæрст дзырдæн (карточкæтæ) Куысты фæстæ ахуырдзаутæ ивынц сæ тетрæдтæ æмæ кæрæдзийæн бæрæггæнæнтæ æвæрынц.

II. Къордтæм гæсгæ куыст ( Кусынц лæвæрд сыфтыл).

- (скъоладзауты дзуæппытæ радыгай)

- Зæгъут- ма, куыд хицæн кæнæм хъуыдыйады æмхуызон уæнгтæ фысгæйæ æмæ дзургæйæ?

- Баст та цæмæй вæййынц?. Æрбакæсут -ма, слайдыл таблицæмæ.

- Чи нын æй бамбарын кæндзæн? **Слайд 8.**

|  |  |  |
| --- | --- | --- |
| **Иугæнæг** | **Ныхмæвæрды** | **Дихон** |
| Æмæ, куы-куы, дæр-дæр, уæд-уæд, ма-ма, налдæр-налдæр.. | фæлæ, кæннод, та | Йе-йе, кæнæ-кæнæ, куы-куы, æви, фæнды-фæнды… |

IV. ИА фæйнæгыл архайд.

-Сыфтыл æмдзæвгæты текстытæ. Бакæсут- ма сæ. Ссарут, æмхуызон уæнгтæ кæм ис, уыцы хъуыдыйæдтæ. Сæвæрут æрхæцæн нысæнттæ. (Кусынц фæйнæгыл, иугай цæугæйæ).

-Хъуыдыйæдтæй уæ зæрдæмæ тынгдæр кæцы фæцыд, уый рафыссут уæ тетрæдтæм.

**Хъодзаты Æхсар  
Хетæджы къох**

Ды — йæ хъахъхъæнæг мæ удæн,  
дæу хъæд хонон æви зæд?  
О, табу дын, о, табу дын,  
арфæ де стыр фарнæн уæд!

Арфæ миназон бæлæстæн!  
Арфæ, кæрдæг! Арфæ, хъæд!  
Адон Хетæджы куы ’мбæхстой,  
уæд Къостайыл уыд сæ мæт.

**Дарчиты Д.**

Терк ызгъоры, уайы размæ,  
Терк фынккалгæйæ бырсы,  
Æз æнцад лæууын йæ разы,  
Уылæн уылæны хæссы.

**Дзасохты Музаферы:**

Æнæ Фыдыбæстæ мæхи лæг нæ хонын,

Æнæ Фыдыбæстæ цæрдудæй дæн мард,

Æнæ мæн, Ирыстон, фæцæрдзынæ, зонын,

Æнæ дæу, Ирыстон, нæ хъæуы мæн цард.

1. Хатдзæгтæ рацыд æрмæгыл. **Слайд .**

**Теоретикон зонындзинæдты бæрæг. Ссар рæдыд хатдзæгты:**  
1. Хъуыдыйады æмхуызон уæнгтæ загъд æрцæуынц уыциу ныхасы хайæ нæ, фæлæ алыхуызон.  
2. Хъуыдыйады вæййы æрмæст иу æмхуызон уæнгты рæнхъ.  
3. Хъуыдыйады æмхуызон уæнгтæ баст вæййынц интонаци æмæ бабæтгæ бæттæгтæй.  
4. Хъуыдыйады æмхуызон уæнгтæ вæййынц æрмæст зæгъинæгтæ.  
5. Иугæнæг кæнæ дихон бæттæгтæй баст хъуыдыйады æмхуызон уæнгты ‘хсæн къæдзыг нæ февæрынц.   
6.Æмхуызон уæнгтæ вæййынц алыхуызон хъуыдыйады уæнгтæ.  
7. Æмхуызон уæнгтæ бæттæгтæй баст куы вæййынц, уæд къæдзыгæй хицæн кæнынц бæттæгтæ æви, æмæ- йæ фæстæмæ.   
( Раст не сты № ,2, 4, 5)

Раздæхæм -ма нæ эпигрæфмæ. Нæ урочы архайдимæ баст уыд æви нæ? Базыдтат уæ бæстæйы тыххæй ног истытæ? Уæдæныр та уæзæрдæйы ахаст сбæрæг кæнæм. Æххуыс та фæуыдзæн зарæг «Ирыстон». (кусынц хицæн сыфтыл, зæлы зарæг «Ирыстон» Баллаты В., Чеджемты Æ) **Слайд 13.**

1. Рефлекси  
   1. Кусгæйæ рæдыдтытæ æруагътай?  
   2. Куыд сраст кæндзынæ дæ архайд?  
    -Мæхæдæг æй равзардзынæн.  
    -Ме ’мбалы бафæрсдзынæн.  
    -Ахуыргæнæгимæ бакусдзынæн.  
   3. Абоны темæ де ’мбалæн бамбарын кæнис?  
   4. Разы дæ дæхицæй?
2. Хæдзармæ куыст. **Слайд 14.**

Литературон уацмысæй рафыссын 5 хъуыдыйады хъуыдыйады æмхуызон уæнгтимæ.